Document ID: 31999R1099

ΚΑΝΟΝΙΣΜΟΣ (ΕΚ) αριθ. 1099/1999 ΤΗΣ ΕΠΙΤΡΟΠΗΣ
της 27ης Μαΐου 1999
για τροποποίηση του κανονισμού (ΕΟΚ) αριθ. 2282/90 για τις λεπτομέρειες εφαρμογής των μέτρων που αποσκοπούν στην αύξηση της κατανάλωσης και της χρησιμοποίησης μήλων, καθώς και της κατανάλωσης εσπεριδοειδών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1195/90(1) του Συμβουλίου, της 7ης Μαΐου 1990, σχετικά με μέτρα που προορίζονται να αυξήσουν την κατανάλωση και τη χρησιμοποίηση μήλων, και ιδίως το άρθρο 5,
τον κανονισμό (ΕΟΚ) αριθ. 1201/90(2) του Συμβουλίου, της 7ης Μαΐου 1990, σχετικά με μέτρα που προορίζονται να αυξήσουν την κατανάλωση εσπεριδοειδών, και ιδίως το άρθρο 4,
Εκτιμώντας:
(1) ότι ο κανονισμός (ΕΟΚ) αριθ. 2282/90 της Επιτροπής(3), όπως τροποποιήθηκε τελευταία με τον κανονισμό (ΕΚ) αριθ. 2404/96(4), όρισε τις λεπτομέρειες εφαρμογής των μέτρων που αποσκοπούν στην αύξηση της κατανάλωσης και της χρησιμοποίησης μήλων, καθώς και της κατανάλωσης εσπεριδοειδών·
(2) ότι ο κανονισμός (ΕΟΚ) αριθ. 2282/90 προέβλεψε ότι, μετά από εξέταση εκ μέρους της επιτροπής διαχείρισης οπωροκηπευτικών, η Επιτροπή καταρτίζει κατάλογο των αιτήσεων που έχουν γίνει δεκτές για τη χορήγηση χρηματοδοτικής συνδρομής της Κοινότητας πριν από τις 15 Ιουλίου του έτους που έπεται της υποβολής τους·
(3) ότι ο κανονισμός (ΕΚ) αριθ. 481/1999 της Επιτροπής, της 4ης Μαρτίου 1999, για τον καθορισμό γενικών λεπτομερειών διαχείρισης των προγραμμάτων προώθησης όσον αφορά ορισμένα γεωργικά προϊόντα(5), ορίζει οι αρμόδιοι οργανισμοί συνάπτουν συμβάσεις με τους ενδιαφερόμενους εντός προθεσμίας τριάντα ημερολογιακών ημερών από την κοινοποίηση της απόφασης της Επιτροπής·
(4) ότι πρέπει να καταστεί δυνατή η σύναψη των συμβάσεων εν ευθέτω χρόνω πριν από την διάθεση στην αγορά των μήλων και εσπεροδοειδών που συγκομίζονται στην Κοινότητα·
(5) ότι είναι κατά συνέπεια αναγκαίο να τροποποιηθεί ο κανονισμός (ΕΟΚ) αριθ. 2282/90 προχωρώντας στις 30 Ιουνίου την ημερομηνία λήξης για την κατάρτιση του καταλόγου των προγραμμάτων που έχουν ληφθεί υπόψη·
(6) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 6 του κανονισμού (ΕΟΚ) αριθ. 2282/90, το πρώτο εδάφιο αντικαθίσταται από το ακόλουθο κείμενο:"Μετά την εξέταση από την επιτροπή διαχείρισης οπωροκηπευτικών, σύμφωνα με το άρθρο 47 του κανονισμού (ΕΚ) αριθ. 2200/96 του Συμβουλίου (6), η Επιτροπή καταρτίζει τον κατάλογο των αιτήσεων που ελήφθησαν υπόψη για τη χορήγηση χρηματοδοτικής συνδρομής της Κοινότητας το αργότερο την 30ή Ιουνίου του έτους που ακολουθεί την υποβολή τους."
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Μαΐου 1999.

Labels: 3
17
19
5